اولوسلار آراسی عفو تشکیلاتی آوروپا اؤلکه‌لرده ترورلا موباریزه ده تدبیرلرین اورانتسیز اولدوغونا و آیرمجی قویدوغونا دقت چکدی.
اولوسلار آراسی عفو تشکیلاتی طرفین‌دن یاییم‌لانان راپوردا آوروپا بیرلیگی میقیاسیندا ترورلا موباریزه متودلاری سرت تنقید ائدیلدی.
راپوردا بیلدیریلیب کی، 2016-جی ایلده فرانسا و آلمانیا‌داکی ترور سالدیرلاریندان سونرا عاجیل آلینان تدبیرلر اورانتیسیز و آیرمجی خصوصیته مالیک‌دیر. گؤرولن تدبیرلر تمل آزادلیق‌لارا دا ضیددیر.
راپوردا فرانسادا فوق العاده وضعیتین اوزادیلماسینا دایر قراری تنقید ائدیله‌رک وورغولانیب کی، اؤلکه‌ده بو تطبیقله یارغی قراری اولما‌دان ائولرده آراما ائدیلمه‌سی و گوستری لرین قاداغان اولونماسی کیمی تدبیرلر گوندمه گلدی.
اؤلکه‌لرین ترورلا موباریزه قانون‌لاری اینسان حاق‌لارینی ساوونوجولارینی دا هدف آلیرشکیلده کیفی بیر تطبیق یولونا  گئتدیگینی بیلدیرن راپوردا، بو وضعیت فرانسانین پایتاختی پاریس‌ده کی بیرلشمیش میللتر تشکیلاتی‌نین اقلیم کونفرانسیندا گوستریچیلرین ائو حبسینده توتولماسی نومونه گؤستریله بیلر.
فرانسا محکمه‌لری‌نین 2015-جی ایلده 385 نفری "ترورو تعریف لمک” سوچوندان محکوم ائتمه‌سی یئنه باشقا بیر نومونه کیمی راپوردا یئر توتوب.
تشکیلات نوامبر آییندا یاییملادیغی راپوردا دا آوروپا بیرلیگی-نین قاچقینلارا دایر سیاستینی سرت شکیلده تنقید ائتمیشدی.
